stanford-oval/wikipedia huggingface dataset:
כדורסל במשחקי אסיה 1974
ישראל בטורניר

נבחרת ישראל בכדורסל השתתפה בטורניר בפעם השלישית והאחרונה, לאחר שזכתה בו בעבר ב-1966 וסיימה במקום השני ב-1970. הנבחרת ניצחה את כל ששת משחקיה, כולל ניצחון טכני על פקיסטן וניצחון 92–85 על קוריאה הדרומית בגמר, נקמה על ההפסד בגמר ארבע שנים קודם לכן. מאמן הנבחרת היה אברהם חמו. הכדורסלנים שהשתתפו (בסוגריים מספר הנקודות שקלעו):
בועז ינאי (99)
מיקי ברקוביץ' (84)
חנן קרן (79)
ג'ק אייזנר (72)
מולי אבישר (66)
טל ברודי (66)
איתמר מרזל (36)
שוקי שוורץ (23)
אביגדור מוסקוביץ' (16)
שמואל נחמיאס (10)
מוטי ארואסטי (6)
שמריהו זסלבסקי (6)
הערות שוליים

↑  ישראל פז, שמואל יעקבסון, כדורסל, מסדה, 1982, עמ' 99
מגדלי חוף ג'ומיירה

| --- | --- |

 מידע כללי
 סוג:  רב-קומות, גורד שחקים 
 מיקום:  דובאי 
 מדינה:  איחוד האמירויות הערביות 
 קואורדינטות:  25°04′38″N 55°08′06″E﻿ / ﻿25.077222222222°N 55.134869444444°E﻿ / 25.077222222222; 55.134869444444
 www.jbr.ae
  (למפת דובאי מוגדלת) מגדלי חוף ג'ומיירה(למפת דובאי רגילה) מגדלי חוף ג'ומיירה he
 
אזור מגורים בחוף ג'ומיירה וחוף הים
מגדלי המגורים של ג'ומיירה (ידוע גם בשם JBR) בנויים באורך 1.7 קילומטרים, ובשטח 2 קילומטרים רבועים ובנויה על חוף המפרץ הפרסי במרינה של דובאי. זהו פיתוח למגורים ומכיל 40 מגדלים (35 הם למגורים ו-5 הם בתי מלון). JBR יכולה להכיל כ-15,000 איש, המתגוררים בדירותיה ובחדרי המלון. בפרויקט 6,917 דירות, בממוצע גודל של 84 מטרים רבועים לדירה. מתחם המגורים ניתן להגיע באמצעות המטרו של דובאי והחשמלית של דובאי.
הטיילת

למגדלי חוף ג'ומיירה יש טיילת באורך 1.7 קילומטרים שהושלמה בשנת 2008.
החוף

המתחם הוא מתחם קמעונאי שנבנה על החוף האמיתי מול JBR על ידי חברה בבעלות השייח' מוחמד בן ראשיד אל מכתום, סגן נשיא וראש ממשלת איחוד האמירויות ואמיר דובאי. הפיתוח, הכולל ארבע רחבות נפרדות, תופס את החלק הארי של חוף הים בין מלונות הילטון ושרתון ומכיל מספר רמות חניה וכן שבעים חנויות קמעונאיות ומזון ומשקאות, לצד מתקני בילוי.
אי Bluewaters

האי Bluewaters הוא אי מלאכותי שנבנה מול מתחם ג'ומיירה, הפיתוח כולל בתי מלון, דירות, וילות, מתקני אוכל ובידור, והעין של דובאי, שהוא גלגל הענק הגבוה בעולם בגובה 250 מטרים.  האי מקושר על ידי כביש E 11 וגשר להולכי רגל למתחם המגורים.
ראו גם

חוף ג'ומיירה
המרינה של דובאי
הערות שוליים

↑  "Meraas Development – The Beach". Meraas website. אורכב מ-המקור ב-11 בינואר 2013. נבדק ב-24 בינואר 2013. {{cite web}}:  (עזרה)
↑  Dubai eyes world's tallest observation wheel, CNN Travel.
מוסטפא פאל

מוסטפא פאל (בצרפתית: Moustapha Fall) הוא כדורסלן צרפתי המשחק בעמדת הסנטר באולימפיאקוס מליגת העל היוונית בכדורסל והיורוליג. פאל בולט בגובהו, שעומד על 2.18 מטרים.
קריירה מקצועית

פאל החל את דרכו במקצוענית בפואטייה, עימה שיחק בשתי הליגות הראשונות בצרפת בין 2011 ל-2014.
בעונת 2014/15 הוביל את מונקו לאליפות הליגה הלאומית הצרפתית השנייה בכדורסל ולחזרה לליגה העליונה לראשונה מאז 1991, ונבחר לשחקן ההגנה של העונה לחמישיית העונה בליגה. בעונה הבאה שיחק בשארקס דאנטיב והוביל את ליגת העל הצרפתית בחסימות.
הוא שיחק במדי לוס אנג'לס לייקרס בליגת הקיץ של ה-NBA ‏2016, ולאחר מכן חתם באלאן שאלון, עימה זכה באליפות צרפת בכדורסל והגיע לגמר היורופקאפ בו הפסידה לנאנטר, אך הוא זכה בתואר ה-MVP של הגמר. בשני המשחקים של הגמר הוא העמיד ממוצעים של 14 נקודות, 7.5 ריבאונדים וחסימה אחת.
ב-13 ביולי 2017 חתם פאל בסאקאריה מליגת העל הטורקית בכדורסל, וב-26 ביולי 2018 חתם בלוקומוטיב קובאן מהליגה המאוחדת של VTB והיורוקאפ.
ב-21 ביולי 2019 חתם פאל בטורק טלקום מליגת העל הטורקית בכדורסל וליגת האלופות בכדורסל, ונבחר לחמישייה השנייה של עונת 2019/2020 בליגת האלופות.
ב-2020 חתם באסוול ליון-וילרבאן הצרפתית מהיורוליג, ובמדיה זכה בדאבל של אליפות וגביע לצד בחירות לשחקן ההגנה של העונה ולחמישיית העונה בליגה, ול-MVP של הגביע הצרפתי בכדורסל.
ביוני 2021 חתם פאל באולימפיאקוס מליגת העל היוונית בכדורסל והיורוליג. ב-28 בפברואר 2022 האריך את חוזהו בקבוצה עד 2025. הוא זכה עם הקבוצה בשתי אליפויות ושלושה גביעים, וב-2023 נבחר ל-MVP של גמר הליגה ולחמישיית העונה. ב-15 במרץ 2024, חודש לאחר שנבחר ל-MVP של הגביע, האריך את חוזהו בקבוצה עד 2027.
בנבחרת הלאומית

פאל ערך את הופעת הבכורה שלו בנבחרת צרפת בכדורסל במסגרת מוקדמות גביע העולם בכדורסל 2019, בהן העמיד ממוצעים של 7.1 נקודות ו-3.5 ריבאונדים למשחק.
ב-2021 ייצג את צרפת במשחקים האולימפיים וזכה במדליית כסף אולימפית לאחר שהגיע לגמר טורניר הכדורסל באולימפיאדת טוקיו (2020), בו הפסידה נבחרתו לארצות הברית. הוא סיים את הטורניר עם ממוצעים של 3.8 נקודות, 2.3 ריבאונדים, אסיסט אחד ו-0.5 חסימות. הוא ייצג את צרפת גם ביורובאסקט 2022, בו הגיעה לגמר והפסידה לספרד, ובמונדובאסקט 2023, בו הודחה כבר בשלב הראשון.
חיים אישיים

פאל נולד בצרפת ומוצאו סנגלי, אך אין לו קשר משפחתי לכדורסלנים יוסופה פאל וטאקו פול, על אף שם משפחתם הזהה, גובהם הדומה ומוצאם האתני המשותף. ב-2022 הוענק לו תואר אביר מסדר ההצטיינות הלאומי (Ordre national du Mérite) על זכייתו עם נבחרת צרפת במדליית הכסף באולימפיאדת טוקיו (2020).
הערות שוליים

↑  Lakers Announce 2016 Summer League Roster, לוס אנג'לס לייקרס, ‏1 ביולי 2016
↑  "No match for Fall among Top Performers of the Final". יורופקאפ. 27 באפריל 2017. {{cite web}}:  (עזרה)
↑  Sakarya, «la promesse d'un rôle majeur dans une ligue très relevée» pour Moustapha Fall, ל'אקיפ, [סאקאריה, "ההבטחה לתפקיד מרכזי בליגה קשה מאוד" למוסטפא פאל], ‏17 ביולי 2017 (בצרפתית)
↑  Lokomotiv Kuban announces the signing of Moustapha Fall, Eurohoops, ‏26 ביולי 2018
↑  Moustapha Fall Türk Telekom'da, טורק טלקום (בטורקית)
↑  Star Lineup revealed, Alocen Best Young Player, ליגת האלופות בכדורסל, ‏29 בספטמבר 2020
↑  ‏דה קולו האריך חוזה בפנרבחצ'ה, פולונארה אישר שהוא בדרך, באתר ספורט1, 23 ביוני 2021
↑  Olympiacos signs Moustapha Fall through 2025, ספורטנדו, ‏28 בפברואר 2022
↑  בפעם הרביעית ברציפות: ארצות הברית זכתה בזהב האולימפי, באתר וואלה, 7 באוגוסט 2021
↑  ספרד ניצחה את צרפת וזכתה בפעם הרביעית בתולדותיה ביורובאסקט, באתר וואלה, 18 בספטמבר 2022
↑  6 joueurs de l’équipe de France on été faits chevaliers de l’ordre du mérite, BasketEurope.com, [6 שחקנים מנבחרת צרפת קיבלו אבירות במסדר ההצטיינות], ‏6 באוגוסט 2022 (בצרפתית)
מגי ביירד

| --- | --- |

מגי ביירד ב-2014
 לידה:  29 במרץ 1959 (בת 65) קולרדו, ארצות הברית
 שם לידה:  Maggie May Baird 
 מדינה:  ארצות הברית 
 תקופת הפעילות:  מ-1981 
 עיסוק:  שחקנית, תסריטאית
 מקום לימודים:  אוניברסיטת יוטה 
 בן זוג:  פטריק או'קונול
 צאצאים:  בילי אייליש פיניאס או'קונל
 פרופיל ב-IMDb
 
מגי מאי ביירד (באנגלית: Maggie May Baird; נולדה ב-29 במרץ 1959) היא שחקנית אמריקאית, מדובבת, זמרת, תסריטאית ומורה לתיאטרון לשעבר.
ביירד גדלה בקולרדו. היא למדה תיאטרון וריקוד באוניברסיטת יוטה. לפני שעברה לניו יורק, הופיעה לראשונה בשנת 1981 באופרת הסבון "עולם אחר" ששודרה בטלוויזיה וכן בסרט An Innocent Man. בשנת 1991 עברה ללוס אנג'לס והמשיכה להופיע בסדרות טלוויזיה כגון בונז, תיקים באפלה ועמוק באדמה. במקביל החלה ללמד בבית הספר לאלתור ותיאטרון - "The groundlings". בשנות ה-2000 דיבבה במשחקי מחשב, ביניהם 'אפקט המסה' ו'שורת הקדושים'.
ב-2009 הוציאה ביירד את האלבום סטודיו הראשון שלה "we sail". ב-2013 כתבה ושחקה תפקיד ראשי עם הבן שלה בסרט "Life Inside Out" (אנ') ב-2016 ערכה את סרטון המוזיקה של השיר "six feet under" עבור בתה, בילי אייליש.
חיים וקריירה

ביירד נולדה וגדלה בפרויטה שבקולורדו, שם למדה כנערה פסנתר וגיטרה. בשנת 1977 סיימה את לימודיה בבית הספר התיכון Fruita Monument. היא למדה תיאטרון וריקוד באוניברסיטת יוטה לפני שעברה מאוחר יותר לעיר ניו יורק, שם הופיעה בתחיית "אייסמן בא בברודוויי" ב-1985, ובמספר מופעים מחוץ לברודוויי. את הופעת הבכורה שלה בטלוויזיה הופיעה בשנת 1981, ושיחקה בתפקיד משנה באופרת הסבון האמריקאית "עולם אחר", לפני שהעבירה תשעה חודשים בסיבוב הופעות עם The Heidi Chronicles בשנת 1990, שם גילמה את התפקיד של אחד מחבריו של היידי. היא שיחקה בתפקיד גדול יותר של טיילור בולדווין באופרת הסבון As the World Turns בשנת 1987 לפני שערכה את הופעת הבכורה שלה בסרט כתפקיד סטייסי בסרט "איש תמים" בשנת 1989.
בשנת 1991 עברה ביירד ללוס אנג'לס, קליפורניה, שם שיחקה בהפקות טלוויזיה וקולנוע כמו L.A. Law, Murphy Brown, Walker, Texas Ranger ו-Picket Fences בין השנים 1994 ל-2000 ביירד הייתה חברה ומורה ב"גראונדלינגס ", להקה ובית ספר אימפרוביזציה וסקיצות בלוס אנג'לס. בהיותה ב-The Groundlings, ביירד לימדה והופיעה עם שחקנים כמו וויל פרל, קריסטן ויג ומליסה מקארתי, והפכה למורה הראשונה לאלתור של מקארתי.
ביירד הייתה מדבבת במשחקי וידאו כמו ב-Mass Effect, סדרת Saints Row, סדרת EverQuest II, Lightning Returns: Final Fantasy XIII, Rogue Galaxy ו-Vampire: The Masquerade - Redemption. כמה מתפקידי המשחק הבולטים שלה משנות האלפיים עד 2010 הם:
שרון פרל בתיקים באפלה בשנת 2000, סנדרה היקס בבונז בשנת 2009, אנדראה קון בסרט עמוק באדמה בשנת 2005, והאסארי סמארה מהטרילוגיה המקורית של Mass Effect.
במרץ 2009 הוציאה ביירד את אלבום הבכורה שלה We Sail.
ביירד כתבה, הפיקה, שיחקה וסיפקה את פסקול הסרט "Life Inside Out" שיצא באוקטובר 2013. הסרט, חוקר את היחסים בין אם לבן באמצעות מוזיקה, מציג את בנה האמיתי של ביירד, פיניאס או'קונל. גארי גולדשטיין מלוס אנג'לס טיימס כתב "הפגנה יפה של אהבת האם מסכמת את הסרט הקטן המיוחד הזה על פתק נוגע ללב."
בשנת 2016, ביירד ערכה את הקליפ לשיר "Six Feet Under" של הבת שלה, בילי אייליש.
חיים אישיים

בשנת 1995 נישאה לשחקן האמריקאי פטריק אוקונל, אותו הכירה בהופעה שלה באלסקה. בנה פיניאס נולד כעבור שנתיים.
לביירד נולדה בת, בילי אייליש בהיילנד פארק, לוס אנג'לס בדצמבר 2001, שם הם מתגוררים נכון ל-2022. היא ובעלה החליטו לחנך את ילדיהים חינוך ביתי, כאשר ביירד קבעה: "חינוך ביתי מאפשר לנו לתת להם לעשות את הדברים שהם באמת אוהבים לעשות ולא שיהיה להם לוח זמנים ענק".
פילמוגרפיה > סדרות

| שנה | כותרת | תפקיד | הערות |
| --- | --- | --- | --- |
| 1981 | Another World | רונדה סדוסקי | 3 פרקים |
| 1987 | As The World Turns | טיילור בולדווין | הפרק היה בתאריך 24 בדצמבר 1987 |
| 1992 | פרקליטי אל איי | רייצ'ל מלון |  |
| 1994 | Walker, Texas Ranger | ג'סיקה אן פריצ'רד | 3 פרקים |
| 1994 | Picket Fences | מרגורי אנגרמס | 3 פרקים |
| 1996 | The Naked Truth | האישה הצרפתייה של הבמאי |  |
| 1996 | שיקגו הופ | גלוריה ניל |  |
| 1998 | באדי פרו |  |  |
| 1998 | Buddy Faro |  |  |
| 1999 | L.A. Doctors | וריטי |  |
| 1999 | חברים | במאית מס. 2 |  |
| 1999 | ג'ק וג'יל | דונה |  |
| 2000 | ג'אג | ורה דוק |  |
| 2000 | Cover Me | קריסטי אן הנריק |  |
| 2000 | תרגיע | זוג #1 |  |
| 2000 | תיקים באפלה | שרון פרל |  |
| 2002 | הבית הלבן |  |  |
| 2002 | Birds of Prey | אמא |  |
| 2003 | מכושפות | דוקטור |  |
| 2003 | The Brotherhood of Poland, New Hampshire |  |  |
| 2005 | עמוק באדמה | אנדראה קון |  |
| 2005 | Everwood | גברת הארוקט |  |
| 2008 | The Starter Wife | בלייר |  |
| 2009 | בונז | סנדרה היקס |  |
| 2011 | ימי חיינו | אישה בטלוויזיה |  |
| 2013 | See Dad Run | אמא היפית |  |
פילמוגרפיה > סרטים

| שנה | כותרת | תפקיד | הערות |
| --- | --- | --- | --- |
| 1989 | רוס מול וויד |  | סרט בטלוויזיה |
| 1989 | איש חף פשע | סטייסי |  |
| 1995 | סיריניגו |  |  |
| 1995 | הגמד בלבן |  |  |
| 1999 | מייקל ג'ורדן: גיבור אמריקאי | כתבת | סרט בטלוויזיה |
| 1999 | החיתוך הגדול | אמא של טרייסי |  |
| 2000 | לנשור | מלצרית |  |
| 2000 | חברים רצים | קריינית #2 |  |
| 2001 | משוגע | רבקה |  |
| 2004 | קרב על בקבוק סאקה | קאת'י גאפני | סרט קצר |
| 2005 | בית הספר לריקודים סלוניים ומרמים של מרילין הוצ'קיס | לינדה סו |  |
| 2006 | אראגון | קולות נוספים |  |
| 2011 | עידן הקרח: חוגגים בגדול | קולות נוספים | סרט קצר |
| 2013 | החיים מבחוץ לבפנים | לארה | כתבה, הפיקה, ויצרה את השירים |
| 2016 | אני עצמי | דאמיטר | סרט קצר |
| 2021 | בילי אייליש: העולם טיפה מטושטש | עצמה | דוקומנטרי |
מגי ביירד ופיניאס בקידום הסרט Life Inside Out.
מבצעי בוסתן

מבצעי בוסתן הם סדרה של פשיטות של כוחות חי"ר מוסק לעומק מצרים שנערכו במסגרת מלחמת ההתשה במטרה לפגוע במטרות צבאיות או אסטרטגיות ובכך להביא לרגיעה בחזית התעלה.
הרקע

לנוכח תקריות הגבול בקו המעוזים לאורך תעלת סואץ והנפגעים לצה"ל הוחלט לחדש הפשיטות כנגד מטרות בעומק מצרים ובכך להביא להפחתת מספר התקריות שיזמו המצרים כפי שאירע לאחר מבצע הלם המוצלח מבחינתה של ישראל. מאחר שארצות הברית הטילה מגבלות שימוש בנשק מתוצרתה לצורך תקיפת מדינות ערב במטרה לשמור על נייטרליות, הוחלט לעשות שימוש בכוחות חי"ר שיונחתו במסוקים צרפתיים שיעילותם נמוכה ממטוסי הסקייהוק שהיו ברשות חיל האוויר באותה התקופה ושהיו מסוגלים להנחית פצצות במשקל מאות ק"ג. סדרת מבצעי בוסתן גרמה לנזק כלכלי ומוראלי בשלטון וצבא המצרי. חלקם פורסמו על ידי דובר צה"ל חרף הכחשות מצריות וחלקן לא פורסמו.
תוצאות המבצעים

כתוצאה מהמבצעים ומפשיטות אחרות בעומק מצרים בתקופת מלחמת ההתשה הוקם על ידי הצבא המצרי כוח משימה מיוחד שנקרא המיליציה העממית שתפקידו היה להגן על מתקנים אסטרטגיים בעומק מצרים מפני פשיטות של צה"ל.
לימים כתב רמטכ"ל צבא מצרים סעד א-שאזלי בספרו חציית התעלה כי הצורך בהקמת "המיליציה העממית" גזל חלק מעתודות הצבא המצרי ובשל כך ההשוואות המספריות של סדרי הכוחות בין צבא מצרים לבין צה"ל אינן נכונות וכי יש להשוות רק את הכוחות המוקצים ללחימה בחזיתות בשני הצבאות.
לקריאה נוספת

זאב שרון, מבצע "בוסתן 39" - סיפור רגמי גדוד 13 של "גולני" במבצע", 2015
אברהם זוהר, לוחמי קו המים והאש, המכון לחקר מלחמות ישראל, 2012, עמ 229–230.
יוסף ארגמן, "זה היה סודי ביותר", משרד הביטחון, אפריל 1998
הערות שוליים

↑  יוסף ארגמן, "זה היה סודי ביותר", משרד הביטחון, אפריל 1998, עמודים 300-309.
↑  יוסף ארגמן, "זה היה סודי ביותר", משרד הביטחון, אפריל 1998, עמוד 301.
↑  זאב שרון, מבצע "בוסתן 39" - סיפור רגמי גדוד 13 של "גולני" במבצע", 2015
↑  פרק מורשת 6: חטיבת גולני בין השנים: 1967 – 1973 (לא כולל המלחמות), אתר עמותת גולני
↑  שי טל, ‏בוסתן מצרי, באתר חיל האוויר הישראלי, 24 באוגוסט 2008
↑  יוסף ארגמן, "זה היה סודי ביותר", משרד הביטחון, אפריל 1998, עמוד 299.
מגדל יוסטון

| --- | --- |

 מידע כללי
 סוג:  גורד שחקים 
 על שם:  דרך יוסטון 
 מיקום:  קמדן 
 מדינה:  הממלכה המאוחדת 
 הקמה ובנייה
 סגנון אדריכלי:  הסגנון הבין-לאומי 
 מידות
 גובה:  124 מטר
 קומות:  36 
 קואורדינטות:  51°31′32″N 0°08′21″W﻿ / ﻿51.525583333333°N 0.13927777777778°W﻿ / 51.525583333333; -0.13927777777778
 www.eustontower.com
  (למפת לונדון מוגדלת) קנט סארי ברקשייר בקינגהאם הרטפורדשייר אסקסמגדל יוסטון(למפת לונדון רגילה) קנט סארי בר. בקי. הרטפורדשייר אסקסמגדל יוסטון(למפת קמדן רגילה) המוזיאון הבריטי בארנט הארינגיי איזלינגטון הסיטי של וסטמינסטר מגדל יוסטון(למפת קמדן מוגדלת) המוזיאון הבריטי בארנט הארינגיי איזלינגטון הסיטי של וסטמינסטר מגדל יוסטון
 
מגדל יוסטון (באנגלית: Euston Tower) הוא גורד שחקים הממוקם ברובע קמדן בלונדון שבאנגליה. המגדל ממוקם בדרך יוסטון מספר 286, בצומת דרך טוטנהאם קורט, דרום מזרחית לריג'נטס פארק.
גובהו של המבנה 124 מטרים ובו 36 קומות. המבנה הוא ה-13 בגובהו בלונדון רבתי.
עד שנת 1997 שימש המבנה את תחנת הרדיו קפיטל FM. כיום משמש המבנה את משרדי המכס ומס ההכנסה של בריטניה. 10 הקומות העליונות של המבנה משמשות את חברת העיצוב הבינלאומית אטקינס.
| --- | --- |
מגדל יוסטון: מגדל יוסטון בחורף
מה חדש, חתלתולה?

| --- | --- |
כרזת הסרט
כרזת הסרט
 בימוי:  קלייב דונר
 הופק בידי:  צ'ארלס פלדמן
 תסריט:  וודי אלן
 עריכה:  פרגוס מקדונל
 שחקנים ראשיים:  פיטר אוטול רומי שניידר וודי אלן
 מוזיקה:  ברט בכרך
 צילום:  ז'אן בדל
 מדינה:  ארצות הברית ארצות הברית
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  22 ביוני 1965
 משך הקרנה:  108 דקות
 שפת הסרט:  אנגלית
 סוגה:  קומדיה רומנטית 
 הכנסות באתר מוג'ו:   whatsnewpussycat
 דף הסרט ב־IMDb
 
מה חדש, חתלתולה? (באנגלית: ?What's New Pussycat) הוא סרט קולנוע אמריקאי מסוגת קומדיה מטורפת משנת 1965 בבימויו של קלייב דונר, עם פיטר אוטול, רומי שניידר, פיטר סלרס ווודי אלן בתפקידים הראשיים.
זה הסרט הראשון לפי תסריט של וודי אלן שגם משחק בו.
שיר הנושא של הסרט, אשר נקרא "?What's New Pussycat", היה מועמד לפרס אוסקר לשיר המקורי הטוב ביותר. השיר בוצע בסרט על ידי טום ג'ונס, כשאת מילותיו כתב האל דייוויד ואת לחנו הלחין ברט בכרך.
וודי אלן היה מועמד לפרס גילדת הכותבים של אמריקה על התסריט.
המונח "חתלתולה" הוא אנטי פמיניסטי ומייחס לכל אישה את השם "חתלתולה" מבלי לנקוב בשמה האמיתי.
תקציר העלילה

מייקל ג'יימס (פיטר אוטול) הוא עורך של מגזין אופנה מפורסם בפריז. כל הזמן הוא מוקף בנשים יפות וסובל מהתמכרות למין. הוא לא זוכר את שמותיהן של הנשים אתם הוא יוצא, לכל אחת הוא קורא "פוסיקט" (חתלתולה). כעת הוא יוצא עם קרול ורנר (רומי שניידר) היפהפייה שלוחצת עליו ביחד עם הוריה שיסכים להתחתן אתה.
הוא פונה לעזרה לפסיכואנליסט ד"ר פריץ פסבינדר (פיטר סלרס) שמזמין אותו לטיפול קבוצתי. הבעיה היא שפסבינדר הוא מכוער ומקנא בהצלחתו של מייקל היפה. פסבינדר מנסה להתחיל עם נשים ומפחד מחמת ידה של אשתו האימתנית (אדרה גייל).
למייקל יש חבר נמוך ומכוער בשם ויקטור (וודי אלן) שעובד כמלביש ומפשיט חשפניות. קרול מנסה להתחיל עם ויקטור כדי שמייקל יקנא.
מייקל מקיים יחסים עם החשפנית ליז (פאולה פרנטיס) ועם רנה (קפוצ'ין) עליה מתחרה גם פאסבינדר ללא הצלחה.
מייקל נוסע לנוח במלון "שאטו שאנטל" שידוע כמקום לגברים בוגדניים. בדרך נוחתת לתוך מכוניתו צנחנית יפהפייה בשם ריטה (אורסולה אנדרס). הוא מביא אותה למלון שם נפגשות כל הנשים ומגיעה לשם גם קרול עם הוריה. במלון מתחוללת פארסה במהלכה כולם רודפים אחרי כולם. כולם לוקחים חלק במרדף שיא בחדרי השינה ומחוצה להם. מוזעקת משטרה והמרדף נמשך במכוניות קארטינג.
לבסוף מייקל וקרול מתחתנים אך מתחילים מיד לריב על שטויות.
צוות השחקנים

| שם השחקן/ית | שם הדמות | הערות |
| --- | --- | --- |
| פיטר אוטול | מייקל ג'יימס |  |
| פיטר סלרס | ד"ר פסבינדר | פסיכיאטר |
| רומי שניידר | קרול ורנר |  |
| וודי אלן | ויקטור |  |
| אורסולה אנדרס | ריטה |  |
| פאולה פרנטיס | ליז |  |
| קפוצ'ין | רנה |  |
| אדרה גייל | אנה | אשתו של ד"ר פסבינדר |
ליזרדיט

| --- | --- |
שיש דולומיטי ובו עורקים של ליזרדיט,  רדזיני (Rędziny) שלזיה, פולין
שיש דולומיטי ובו עורקים של ליזרדיט,  רדזיני (Rędziny) שלזיה, פולין
 תכונות המינרל
 הרכב כימי:  Mg3Si2O5(OH)4
 מערך קריסטלוגרפי:  הקסגונלי או פסאודו אורתורומבי
 צורת הגביש:  הגבישים נדירים וצורתם משושים זעירים עד 2 מ"מ המסתיימים במישורים המקבילים לבסיס, המינרל מופיע בדרך כלל כמסה חסרת צורה או כקשקשי דגים (כמו נציץ)
 צבע:  ירוק, ירוק-כחול, ירוק-אפרפר, צהוב, לבן
 ברק:  עמום עד שמנוני או שוועתי
 שקיפות:  שקוף למחצה עד כמעט אטום
 פצילות:  מושלמת בכיוון אחד ({001})
 שבירה:  בלתי שווה
 קשיות:  2.5 בסולם מוס
 משקל סגולי:  2.6-2.55
 שרטוט:  לבן
 מינרלים נלווים:  אנלציט, מיקרוקלין, נתרוליט, פיריט, קלינוכלור, אגירין, כריזוטיל, מגנטיט
ליזרדיט הוא מינרל פילוסיליקטי - (סיליקט במבנה בצורת לוחיות) של מגנזיום והידרוקסיד, השייך לקבוצת הסרפנטין.
תכונות > הרכב

נוסחת המבנה הכימי האידיאלית של הליזרדיט היא Mg3Si2O5(OH)4. נוסחה זו זהה למרבית המינרלים של קבוצת הסרפנטין ומשום כך המינרלים כריזוטיל ואנטיגוריט הם פולימורפים של הליזרדיט וההבדל ביניהם הוא בסימטריה הגבישית וביחסים שבין כמויות הברזל והמגנזיום. הליזרדיט יוצר תמיסה מוצקה עם המינרל נפואיט (Ni,Mg)3Si2O5(OH)4)). לעיתים המינרל יכול להיות פסאודמורף של אנסטטיט, אוליבין או פירוקסן, צורה המכונה לעיתים בסטיט. לבסטיט יש ברק משיי.
תערובת של ליזרדיט וקלינוכלור שנתגלתה ברודזיה ב-1930 קיבלה את השם מאופיט (על שם מנהל השרות הגאולוגי של רודזיה), אבל ב-2006 החליטה האגודה הבינלאומית למינרלוגיה לפסול אותו כסוג של מינרל נפרד.
תכונות > קריסטלוגרפיה

הליזרדיט מתגבש במערכת ההקסגונלית, חבורת סימטריות נקודתית "דיהקסגונלית פירמידלית" ( 6/m\ 2/m\ 2/m\ ) וחבורת סימטריות מרחבית "P63cm". הפרמטרים של תא היחידה הם : Å‏‏a=5.318‏ ו- c=14.541Å. המבנה הפנימי של הליזרדיט הוא של לוחיות זעירים ברוחב של מספר אנגסטרם. כל לוחית בנוי משלוש שכבות. השכבה העליונה והתחתונה בנויות מטטרהדרונים של סיליקה (SiO4). שלושה מתוך ארבעת אטומי החמצן שבסיליקה נמצאים במישור השכבה ומתחברים לאטומי חמצן של הטטרהדרונים האחרים באותה שכבה ויוצרים בכך רשת של משושים. אטום החמצן הרביעי בסיליקה מתקשר עם שכבת הביניים (כלומר "מצביע" למעלה בשכבה התחתונה ו"מצביע" למטה בשכבה העליונה). שכבת הביניים היא של Mg(OH)2 הקרויה "שכבת הברוסיט" משום ששכבות של Mg(OH)2 מצויות גם במינרל ברוסיט. השכבות לא נערמות בצורה מושלמת והתוצאה היא לוחיות מעוותות.
תכונות > תכונות פיזיקליות

המינרל מופיע בדרך כלל כמסה חסרת צורה או בצורת קשקשי דגים (כמו נציץ). הגבישים זעירים. לליזרדיט יש פצילות מושלמת בכיוון אחד ({001}). הקשיות של המינרל נמוכה, 2.5 בסולם מוס, כשל ציפורן האדם. משקלו הסגולי הממוצע 2.57 גרם לסמ"ק. צבעו וצורתו דומים מאוד לאלו של מינרלים אחרים בקבוצת הסרפנטין (למעט כריזוטיל המופיע בתצורת סיבים ובגוון זהוב) ונדרשת בדיקה במעבדה בעזרת קריסטלוגרפיה באמצעות קרני רנטגן על מנת להבדיל ביניהם.
תכונות > תכונות אופטיות

אופטית המינרל הוא דו-צירי שלילי. מקדמי השבירה של הליזרדיט הם: nα=1.541-1.5625‏, nβ=1.565‏ ו-nγ=1.553-1.568. השקיפות של גבישי הליזרדיט נעה משקיפות למחצה ועד אטומה, צבעם בדרך כלל הוא בגוונים של ירוק, ירוק-כחול, ירוק-אפרפר, צהוב ולבן. בשקף מנוסר הליזרדיט חסר צבע עד ירוק חיוור. הברק של הליזרדיט הוא עמום עד שמנוני או שוועתי, והנפיצה שלו חלשה.
גילוי ומקור השם

המינרל נתגלה לראשונה ב-1956 במפרץ קנק (Kennack Cove) שבחצי האי ליזרד (אנ'), המכונה "הלטאה" (The Lizard – השם באנגלית הוא כנראה תעתיק מקורנית ואין לו קשר לזוחל) בקורנוול, שבאנגליה, שהוא גם הנקודה הדרומית ביותר באי הבריטי. מקור השם המינרל בחצי האי שבו נתגלה. המינרל מכונה גם "אורתואנטיגוריט".
שימושים

אמנים קורניים נוהגים לגלף חפצי אומנות מאבן זו על מנת למכור לתיירים המבקרים בחצי האי ליזרד.
מקור ותפוצה

ליזרדיט נוצר בדרך כלל כתוצאה מהתמרה נסוגה (התמרה שבמהלכה הטמפרטורה והלחץ יורדים) של סלעי יסוד אולטרה-מאפיים (עשירים בברזל ובמגנזיום), כשהוא מחליף אנסטטיט, אוליבין, אורתופירוקסן ומינרלים אחרים.
הליזרדיט הוא כנראה מינרל הסרפנטין הנפוץ ביותר. מקומות בהם ניתן למצוא את המינרל כוללים את מפרץ קנק (Kennack Cove) שבחצי האי ליזרד (Lizard Peninsula) בקורנוול שבאנגליה (שם נמצא המינרל לראשונה); אונסט (Unst) באיי שטלנד שבסקוטלנד; עמק סיסונה (Valle Sissone), שבמחוז לומברדיה שבאיטליה; וודסריף (Woodsreef) שבניו סאות' ויילס שבאוסטרליה; אזבטוס (Asbestos) שבפרובינציה של קוויבק ומכרה קסיאר (Cassiar mine) שבפרובינציה קולומביה הבריטית שבקנדה; מתחם סטילווטר (Stillwater igneous complex) במונטנה שבארצות הברית; ואזור מאורו אודורי במחוז ימאגוצ'י ביפן.
לקריאה נוספת

Deer, W.A., R.A. Howie, and J. Zussman Rock Forming Minerals 3B: Layered Silicates Excluding Micas and Clay Mineral (Second Edition), Pages 160-179, 2009
הערות שוליים

↑  לרשימה המלאה ניתן להיעזר בקישור לאתר Mindat.
מועצת העלייה

ארמון סנט ג'יימס, מקום כינוסה המסורתי של מועצת העלייה
בממלכה המאוחדת, מועצת העלייה (אנגלית: Accession Council) היא גוף טקסי המתאסף בארמון סנט ג'יימס לאחר מות המונרך המכהן, על מנת להכריז באופן רשמי על עלייתו של יורש העצר למלוכה, ולשמוע מהמונרך החדש שבועה דתית. אולם, להכרזה זו אין כוח חוקתי כלשהו, מאחר שירושת הכתר הבריטי מתבצעת באופן אוטומטי לפי תנאי חוק ההסדר 1701.
הכרזת המועצה על עלייה, המאשרת את שמו של היורש, נחתמת על ידי כל היועצים המלכותיים הנוכחים בטקס. באופן מסורתי מוקראת ההכרזה במספר מקומות מסורתיים בלונדון, באדינבורו, בווינדזור, וביורק. הוא מוקראת גם במקום המרכזי של כל עיירה או כפר. ניסוח ההכרזה השתנה במשך השנים; לדוגמה, עם עלייתו למלוכה של ג'ורג' השישי נוסחה ההכרזה מחדש מאחר שאדוארד השמיני ויתר על כסאו ולא מת. דוגמה נוספת היא הוספת התואר "קיסר הודו" בסוף רשימת התארים, עד שזה בוטל על ידי ג'ורג' השישי.
הריבון החדש, שבדרך כלל נוכח בטקס, נשבע שבועה לשמור ולהגן על הכנסייה של סקוטלנד. אליזבת השנייה שהתה בקניה כשעלתה למלוכה, ומועצת העלייה נאלצה להיפגש פעמיים, הראשונה עבור ההכרזה והשנייה עבור שמיעת השבועה מהמלכה החדשה. הריבון החדש חייב להישבע בנוגע לכנסייה האנגליקנית, אך דבר זה נעשה בנוכחות הפרלמנט הבריטי בישיבת הפתיחה שלאחר עלייתו למלוכה.
נוסח השבועה הוא ”אני, [שם המונרך], נשבע בחגיגיות ובכנות בנוכחות האל, מצהיר, מעיד ומכריז כי אני פרוטסטנטי מאמין, וכי אני, לפי הכוונה האמיתית של החקיקה המבטיחה את הירושה הפרוטסטנטית לכס המלוכה של ממלכתי, אקיים ואשמור על חוקים אלה כמיטב יכולתי”. נוסח זה, שנאמר לראשונה על ידי ג'ורג' החמישי ב-1910, הוא גרסה מודרנית של השבועה שנאמרה על ידי כל מונרך מאז ימי ויליאם השלישי ומרי השנייה ב-1689 עד ימי אדוארד השביעי ב-1901, שנחשבה כיותר מדי אנטי קתולית במונחים של ראשית המאה ה-20.
בעוד שהקריאה "המלך מת, יחי המלך!" נחשבת בדרך כלל לחלק מהטקסט הרשמי של הכרזת העלייה המוקראת בעקבות החלטת המועצה על זהות היורש הראוי לכתר, היא למעשה רק מסורת הנהוגה לאחר הקראת ההכרזה בקול רם בכפרים ובעיירות רבים, ונועדה לסמל את העיקרון שלפיו הממלכה המאוחדת לעולם לא תהיה ללא מונרך.
המועצה מורכבת מיועצים מלכותיים, חברי בית הלורדים, הלורד ראש העיר של לונדון, בית המשפט האלדרמני של הסיטי של לונדון והנציבים העליונים של חלק ממדינות חבר העמים הבריטי.